open-index/open-wikipedia-markdown huggingface dataset:
Santiago Carrillo

**Santiago Carrillo Solares** (18. tammikuuta 1915 – 18. syyskuuta 2012) oli espanjalainen poliitikko, joka toimi Espanjan kommunistisen puolueen (PCE) pääsihteerinä vuosina 1960–1982. Carrillo kuului eurokommunismin kehittäjiin. 

Carrillo vietti 38 vuotta maanpaossa, pääosan ajasta Ranskassa. Hän palasi Espanjaan vuonna 1976 Francisco Francon kuoltua. Seuraavana vuonna ilmestyi Carrillon kirjoittama *Eurokommunismi*-kirja, joka tyrmättiin Neuvostoliitossa. Hänet valittiin Espanjan parlamentin alahuoneeseen vuonna 1977 ja  uudelleen vuosina 1979 ja 1982.

Carrillo herätti kansainvälistä huomiota arvostelemalla avoimesti Neuvostoliittoa ja kannattamalla Espanjan liittymistä EEC:hen ja Natoon. Hänet erotettiin kommunistipuolueesta, ja hän perusti 1985 oman Espanjan työväenpuolue – kommunistisen yhtenäisyyden puolueen (esp. *Partido de los Trabajadores de España-Unidad Comunista)*, joka kuitenkin lakkautettiin vuonna 1991. Myöhempinä vuosinaan Carrillo ei kannattanut enää kommunismia, ja syyskuussa 1991 hän mainitsikin aatteen tulleen tiensä päähän. Hän julkaisi uransa aikana lukuisia kirjoja ja sai 2005 Madridin autonomisen yliopiston kunniatohtorin arvon.

## Lähteet

## Aiheesta muualla
Harry Morgan

**Harry Morgan** (alk. **Henry Bratsburg**; 10. huhtikuuta 1915 Detroit, Michigan – 7. joulukuuta 2011 Los Angeles, Kalifornia) oli yhdysvaltalainen näyttelijä, joka esiintyi teatterissa, elokuvissa ja televisiossa. Hän näytteli urallaan muun muassa televisiosarjoissa *[[Dragnet]]* ja *[[M*A*S*H (televisiosarja)|M*A*S*H]]*. Roolistaan M*A*S*H:ssa Morgan palkittiin Emmy-palkinnolla.

## Nuoruus
Morgan syntyi Detroitissa 1915 mutta vietti lapsuutensa Muskegonissa. Hän pelasi high schoolissa amerikkalaista jalkapalloa ja oli mukana koulun mestaruuden voittaneessa väittelyjoukkueessa. Morgan opiskeli Chicagon yliopistossa lakia ja kiinnostui tuona aikana puhekurssien aikana lavaesiintymisestä. 

Hän joutui lopettamaan yliopiston 1930-luvun laman takia ja teki sen jälkeen töitä myyntimiehenä. Samaan aikaan hän esiintyi amatöörinäytelmissä. Morgan sai ensimmäisen roolinsa ammattilaisteatterissa vuonna 1937 näytelmästä *At Mrs. Beam’s*. Hän esiintyi myös muutamissa Broadway-näytelmissä vielä nimellä Harry Bratsburg.

## Ura
Morgan lähti vaimonsa Eileenin kanssa 1941 Hollywoodiin. 20th Century Fox tarjosi hänelle sopimusta, kun hänet oli nähty Santa Barbarassa esitetyssä näytelmässä *Hello Out There*. Morganin ensimmäinen elokuva oli vuonna 1942 valmistunut *[[To the Shores of Tripoli]]*. Seuraavana vuonna hän esiintyi elokuvassa *[[Kuolemantuomiopaikka]]*. Muita Morganin varhaisia elokuvia olivat *[[Sheriffi (elokuva)|Sheriffi]]* ja *[[Glenn Miller Story]]*. Televisiouransa Morgan aloitti jo vuonna 1954 televisiosarjassa *[[December Bride]]*, jossa esiintyi vuoteen 1959. Hän jatkoi sen jälkeen sen rinnakkaissarjassa *[[Pete and Gladys]]*. Hänet tunnettiin uransa alussa nimellä Henry Morgan, mutta hän muutti nimensä Harry Morganiksi 1950-luvulla, jottei häntä sekotettaisiin suosittuun televisiokoomikko Henry Morganiin.

Vuonna 1967 Morgan korvasi Ben Alexanderin rikossarjassa *[[Dragnet]]*, jossa hän esitti neljän kauden ajan Los Angelesin poliisin konstaapeli Bill Gannonia. Morgan valittiin 1970-luvun puolivälissä korvaamaan hittisarja *[[M*A*S*H (televisiosarja)|M*A*S*H:sta]]* poislähtenyttä McLean Stevensonia. Se perustui Robert Altmanin elokuvaan *[[M.A.S.H. – armeijan liikkuva kenttäsairaala]]*. Morgan sai roolistaan eversti Potterina kahdeksan Emmy-palkintoa. Hänelle myönnettiin palkinto kertaalleen 1980, jolloin hän oli ehdokkaana myös yhden jakson ohjaustyöstä. Hän teki vielä *MASHin* jälkeen noin 20 televisiotuotantoa ja esiintyi muun muassa muutamassa komediasarjan *[[Kolmas kivi auringosta]]* jaksossa.

## Perhe
Morganilla oli ensimmäisen vaimonsa Eileen Detchonin kanssa neljä lasta. Heidän avioliittonsa kesti 45 vuotta ja päättyi, kun Morgan jäi leskeksi Eileenin kuoltua 1985. Hän meni seuraavana vuonna uudestaan naimisiin. Morganin toinen vaimo oli mykkäelokuvien tähden Francis X. Bushmanin tyttärentytär Barbara Bushman.

## Lähteet

## Aiheesta muualla
*
*
George Perle

**George Perle** (6. toukokuuta 1915 Bayonne, New Jersey – 23. tammikuuta 2009 New York, New York) oli yhdysvaltalainen säveltäjä ja musiikkiteoreetikko. Hän opiskeli Ernst Křenekin johdolla. 

Perle julkaisi lukuisia klassista musiikkia käsitteleviä kirjoja. Hän kutsui sävellystyyliään kaksitoistasäveltonaalisuudeksi, joka eroaa kaksitoistasäveljärjestelmästä, mutta joka liittyy siihen. 

Perle oli vuonna 1968 mukana perustamassa *[[Alban Berg]]  Societyä*. Hän sai vuonna 1986 MacArthur-stipendin, ja lisäksi hän voitti neljännellä puhallinkvintetollaan musiikin Pulitzer-palkinnon.
Pekka Kasari

**Veli Pekka Kasari** (s. 1966) on suomalainen rumpali. Hän soitti Stonessa yhtyeen koko uran ajan. Myöhemmin hän soitti Amorphis-yhtyeessä vuosina 1996 – 2002. Kasari on soittanut myös mm. Ajattarassa (taiteilijanimellä Orpo), Road Crewissa, Demolisherissa ja Pahuuden Prototyypissä.

## Lähteet
Dikotomia

**Dikotomia** (**kahtiajako** tai **kahtiajakautuneisuus**) tarkoittaa kohteiden kahtiajakamista sen mukaan, onko niillä jokin ominaisuus vai ei. Jokainen kokonaisuuden osa kuuluu siis jompaankumpaan ja vain jompaankumpaan puoleen tätä kahtiajakoa. Jaon kaksi osaa ovat usein hyvin erilaisia ja niistä on käytettävissä termi "vastapuolet".

## Katso myös
* Zenonin paradoksit
* Dualismi
* Antonyymi

## Lähteet
Morten Lauridsen

**Morten Lauridsen** (s. 27. helmikuuta 1943) on yhdysvaltalainen säveltäjä. Hänet tunnetaan hänen kuoromusiikistaan, jota hän on säveltänyt sekä maallista että hengellistä. 

Lauridsen syntyi Colfaxissa, Washingtonin osavaltiossa tanskalaistaustaiseen sukuun. Hän kasvoi Portlandissa Oregonissa ja opiskeli Whitman Collegessa sekä Etelä-Kalifornian yliopistossa. 

Lauridsen on voittanut urallaan useita palkintoja. Hänen tunnetuimpiin kuoroteoksiinsa lukeutuu *Lux Aeterna* (1997).

## Lähteet
Erkki Viljos

**Erkki Viljos** (oik. *Viljo Valdemar Siltanen*, 21. marraskuuta 1920 Tampere – 16. joulukuuta 2001 Helsinki) oli yksi Suomen merkittävimmistä amatöörinäyttelijöistä.

Viljos toimi alun perin kauppamerenkulun puolella karattuaan merille teini-ikäisenä, sitten taksi- ja kuorma-auton kuljettajana sekä autonkorjaajana. 1940-luvun lopulla hän ryhtyi näyttelemään sekä teatterissa että elokuvissa. Vaikka Viljoksella ei ollut näyttelijänkoulutusta, hän esiintyi useissa koreissa sankarirooleissa.

Viljos esiintyi kaikkiaan neljässätoista elokuvassa vuosien 1948–1963 aikana. Kaikki hänen 1940-luvun ja 1950-luvun elokuvaroolinsa olivat pääosia. Viljos näytteli muun muassa elokuvissa *[[Soita minulle, Helena!]]*, *[[Ratavartijan kaunis Inkeri]]*, *[[Siltalan pehtoori (vuoden 1953 elokuva)|Siltalan pehtoori]]*, *[[Minä ja mieheni morsian]]* sekä värielokuvassa *[[Niskavuoren naiset (vuoden 1958 elokuva)|Niskavuoren naiset]]*, jossa Viljos tulkitsi Niskavuoren Aarnen roolin. 1960-luvulla Viljos esiintyi lähinnä vain pienissä sivuosissa. Viljoksen ura päättyi näyttelijälakkoon vuonna 1963. Tällöin hän palasi koulutuksen kautta takaisin kauppamerenkulun puolelle – perämiehestä yliperämieheksi rahtilaivoille ja tankkereille.

Viljos kuoli 81-vuotiaana pitkäaikaiseen sairauteen 16. joulukuuta 2001.

## Filmografia

**[[Soita minulle, Helena!]]* (1948)
**[[Ratavartijan kaunis Inkeri]]* (1950)
**[[...ja Helena soittaa (vuoden 1952 elokuva)|...ja Helena soittaa]]* (1952)
**[[Siltalan pehtoori (vuoden 1953 elokuva)|Siltalan pehtoori]]* (1953)
**[[Herrojen Eeva]]* (1954)
**[[Lähellä syntiä]]* (1955)
**[[Minä ja mieheni morsian]]* (1955)
**[[Niskavuoren naiset (vuoden 1958 elokuva)|Niskavuoren naiset]]* (1958)
**[[Kertokaa se hänelle...]]* (1961)
**[[Älä nuolase...]]* (1962)
**[[Vaarallista vapautta]]* (1962)
**[[Totuus on armoton]]* (1963)
**[[Villin Pohjolan kulta]]* (1963)
**[[Villin Pohjolan salattu laakso]]* (1963)

## Lähteet

## Aiheesta muualla
*Valokuvia Viljoksesta, Finna.fi
Louise-Geneviève de La Hye

**Louise-Geneviève de La Hye** (8. maaliskuuta 1810 – 17. marraskuuta 1838) oli ranskalainen pianisti, säveltäjä ja urkuri. 

De La Hyetä pidettiin aikanaan lapsinerona, ja hän aloitti opintonsa Pariisin konservatoriossa 11-vuotiaana. Hänen tuotantoonsa kuuluu mm. dramaattinen kuoroteos *Le songe de la religieuse* sekä lukuisia kamarimusiikkiteoksia. 

De La Hye kuoli ainoastaan 28-vuotiaana, ja moni hänen suunnittelemansa teos jäi säveltämättä. Tuotantoa julkaistiin kuitenkin jonkin verran vielä postuumisti. De La Hye jätti jälkeensä kaksi lasta.
Love Gun (kappale)

**Love Gun** on hard rock -yhtye Kissin single ja nimikappale yhtyeen albumilla *[[Love Gun]]*, joka julkaistiin vuonna 1977. Kappaleen on säveltänyt ja sanoittanut Kissin laulaja-komppikitaristi Paul Stanley. ”Love Gun” nousi Yhdysvaltain Billboard Hot 100 -listalla 61. sijalle. 

Stanley sävelsi kappaleen päässään lentomatkan aikana Japaniin. Määränpäässä hän otti esiin kitaran ja tarkisti kappaleen toimivuuden. Stanley on kertonut, että Kissin kappaleista hän todennäköisesti pitää eniten juuri ”Love Gunin” soittamisesta. Hän soitti myös kappaleen bassoroidan Gene Simmonsin sijaan.

Singlen b-raitana oli rumpali Peter Crissin laulama kappale ”Hooligan”. Yhdessä Stan Penridgen kanssa kirjoitettu kappale kuului myös *Love Gun* -albumille.

## Kappaleet
#
#

## Lähteet
Ferrari F92A

**Ferrari F92A** oli Formula 1 -auto, jota Ferrari -talli käytti kaudella . Autoa ajoivat ranskalainen Jean Alesi ja italialainen Ivan Capelli, jonka korvasi kahdessa viimeisessä kilpailussa maanmies Nicola Larini. 

Autolla oli luotettavuusongelmia, mikä edesauttoi sen huonoa menestystä kilpailuissa. Ferrari toi loppukaudesta autostaan päivitetyn version F92AT, jossa oli uusi poikittain asennettu 7-vaihteinen vaihteisto (transversale). Auton paras tulos oli kahdesti ajettu kolmas sija.
Fordin säätiö

**Fordin säätiö** () on Edsel Fordin ja kahden Ford Motor Companyn johtajan vuonna 1936 Yhdysvalloissa perustama yleishyödyllinen säätiö, joka rahoittaa demokratian vahvistamiseen, taloudelliseen kehitykseen, koulutuksen kehittämiseen, median, taiteen ja kulttuurin tukemiseen sekä ihmisoikeuksien vahvistamiseen tähtääviä pyrkimyksiä. Säätiön pääkonttori sijaitsee New Yorkissa. Lisäksi säätiöllä on paikalliset toimistot 12 kaupungissa ympäri maailmaa.

Vuonna 2006 säätiö käytti 589 miljoonaa Yhdysvaltain dollaria rahoittamiensa hankkeiden suoraan taloudelliseen tukemiseen. Säätiön kokonaismenot samana vuonna olivat 684 miljoonaa dollaria ja kokonaistulot 1&nbsp;312 miljoonaa dollaria. Säätiön omaisuuden arvo vuoden 2006 lopussa oli 12,2 miljardia dollaria.

## Katso myös
* Henry Fordin Säätiö

## Lähteet

## Aiheesta muualla
* Ford Foundationin verkkosivut 
* Tietokanta Ford Foundationin jakamista apurahoista
Pyynikinajo

**Pyynikinajo** oli Tampereen Pyynikillä ajettu TT-moottoripyöräkilpailu. Se ajettiin vuosina 1932–1939 ja 1946–1971 yhteensä 34 kertaa. Ajot jätettiin järjestämättä sodan takia vuosina 1940–1945. Pyynikinajojen kulta-aika sijoittuu vuosiin 1962–1963, jolloin Pyynikillä ajettiin MM-tasolla. Kilpailemassa nähtiin muun muassa Mike Hailwood ja Jim Redman, jotka olivat maailmanmestareita. Suomalaisista ajajista Raine Lampisesta tuli Pyynikinajojen suuri sankari. Hän otti osaa ajoihin peräti 19 kertaa ja voitti 500-kuutioisen luokan viisi kertaa. Hän otti osaa jo Pyynikinajojen ensimmäiseen kilpailuun 1932 ja ajoi siellä viimeisen kerran vuonna 1962.

Pyynikinajoissa kuoli vuosien saatossa kolme ajajaa. Ajot kiellettiin liian vaarallisina vuonna 1971.

Kilpailut keräsivät katsojia yli puoli miljoonaa.

## Voittajat

## Muistoajot
Pyynikillä on järjestetty muistoajot vuosina 1991,2000, 2015 ja 2018. Muistoajoissa rataa kierretään näytösluonteisesti vanhoilla kilpamoottoripyörillä. 

## Lähteet

* Timo Katajamäki: Pyynikinajot 1932–1939 ja 1946–1971 (Pilot-kustannus, 2006) 

### Viitteet

## Aiheesta muualla
* Yle Elävä arkisto: Pyynikinajoissa kaasuteltiin lähes 40 vuotta
* Kuvia Finna-palvelussa
Stereolab

**Stereolab** on englantilainen rockyhtye, jonka tyyliä on usein luonnehdittu post-rockiksi. Se perustettiin Lontoossa vuonna 1990.

Stereolabiin alusta asti kuuluneet jäsenet ovat Tim Gane ja Lætitia Sadier. Muihin pitkäaikaisiin jäseniin kuuluvat rumpali Andrew Ramsay (liittynyt 1993) sekä vuonna 1992 mukaan tullut Mary Hansen, joka kuoli jäätyään polkupyörällä auton alle joulukuussa 2002. 

Stereolab oli yksi ensimmäisistä yhtyeistä, jonka musiikkia kutsuttiin post-rockiksi. Heidän ensisijaiset musiikillinen vaikutteensa olivat 1970-luvun krautrockissa, jonka he yhdistivät loungeen ja 1960-luvun popmusiikkiin. Yhtyeen musiikille on tyypillistä elektroniset koskettimet ja  naislaulu englannin ja ranskan kielellä. Yhtyeen sanoitukset sisältävät yleensä yhteiskunnallis-poliittisia teemoja.

Stereolab jäi tauolle vuonna 2009, mutta se julkaisi kuitenkin uuden albumin *Not Music* vuonna 2010. Albumi sisältää julkaisematonta materiaalia edelliseltä albumilta *Chemical Chordsilta*.

## Diskografia
### Studioalbumit
* *[[Peng!]]* (1992)
* *[[Transient Random-Noise Bursts with Announcements]]* (1993)
* *[[Mars Audiac Quintet]]* (1994)
* *[[Emperor Tomato Ketchup]]* (1996)
* *[[Dots and Loops]]* (1997)
* *[[Cobra and Phases Group Play Voltage in the Milky Night]]* (1999)
* *[[Sound-Dust]]* (2001)
* *[[Margerine Eclipse]]* (2004)
* *[[Chemical Chords]]* (2008)
* *[[Not Music]]* (2010)
* *[[Instant Holograms on Metal Film]]* (2025)

### Kokoelmat
* *[[Switched On]]* (1992)
* *[[Refried Ectoplasm|Refried Ectoplasm: Switched On, Vol. 2]]* (1995)
* *[[Aluminum Tunes|Aluminum Tunes: Switched On, Vol. 3]]* (1998)
* *[[ABC Music|ABC Music: The Radio 1 Sessions]]* (2002)
* *[[Oscillons from the Anti-Sun]]* (2005)
* *[[Fab Four Suture]]* (2006)
* *[[Serene Velocity: A Stereolab Anthology]]* (2006)

## Lähteet

## Aiheesta muualla

* Viralliset sivut
Clarence Clemons

**Clarence Clemons** (11. tammikuuta 1942 Norfolk, Virginia – 18. kesäkuuta 2011) oli yhdysvaltalainen muusikko. Hän soitti saksofonia Bruce Springsteenin E Street Bandissa vuodesta 1972. 

Clemonsilla oli myös omia projekteja. Hän teki mm. Jackson Brownen kanssa dueton *You're a Friend of Mine* ja soitti saksofonia Aretha Franklinin singlellä *Freeway of Love*. Hän esiintyi jonkin verran myös televisiossa ja elokuvissa. Hän soitti viimeksi Lady Gagan toukokuussa 2011 ilmestyneellä *[[Born This Way]]* -levyllä.

Clemons sai vakavan aivoverenkiertohäiriön 12. kesäkuuta 2011. Kahdesta leikkauksesta huolimatta hän menehtyi viikon kuluttua.

## Diskografia
* **Clarence Clemons & the Red Bank Rockers**
** *[[Rescue]]* (1983)

* **Clarence Clemons**
** *[[Hero (Clarence Clemonsin albumi)|Hero]]* (1985)
** *A Night With Mr. C* (1989)
** *Peacemaker* (1995)

***Aja and the Big Man**
***Get It On* (1995)

* **Clarence Clemons & Temple of Soul**
** *[[Live in Asbury Park]]* (2002)
** *[[Live in Asbury Park, Vol. 2]]* (2004)
** *Brothers in Arms* (2008)
### Vierailijana
*Janis Ian: *[[Night Rains]]* (1979)
* Alvin Lee: *[[Zoom (Alvin Leen albumi)|Zoom]]* (1992)

## Lähteet

## Aiheesta muualla
* Clarence Clemonsin muistokirjoitus Helsingin Sanomissa 
* Viralliset sivut
Portugalin Grand Prix 1992

**Portugalin Grand Prix 1992** oli Formula 1 -sarjan 530. osakilpailu. Se ajettiin 27. syyskuuta 1992 Autódromo do Estoril -radalla. Kilpailun voittonsa jo yhdeksännen voittonsa kaudella ottanut Nigel Mansell.

## Aika-ajot

## Kilpailun tulokset

*Michael Schumacher starttasi kilpailuun takarivistä ja Aguri Suzuki varikolta

## Muuta

*Williams -tallille 60. voitto ja 50. paalupaikka
*Renault -moottoreille 40. voitto
*Honda -moottoreille 1200 MM-pisteen rajan ylitys
*Emanuele Naspetin paras sijoitus

### Johtokierrokset

## Kilpailun Jälkeen
### MM-tilanne -kuljettajat

### Valmistajien MM-tilanne

## Lähteet

## Aiheesta muualla
*Kuvia kilpailusta
Rock ’n’ Roll High School (kappale)

**Rock 'n' Roll High School** on yhdysvaltalaisen punk-yhtye Ramonesin vuonna 1980 julkaistun *[[End of the Century]]* -albumin kappale, joka julkaistiin myös singlenä vuonna 1979. *Ramones* teki kappaleen alkujaan samannimiselle elokuvalle.

## Aiheesta muualla
* Rock ’n’ Roll High School discogs.com -sivustolla.
Siivilä

**Siivilä** on keittiöväline, jossa on pienen pieniä reikiä. Siivilä korvaa yleensä lävikön. Siivilöitä on eri kokoisia, ja niitä käytetään esimerkiksi jauhojen paakkujen selvittämisen tai riisin, marjojen tai kastikkeiden valuttamiseen. Siivilä muodostuu ns. *siiviläosasta* ja *kahvasta*, josta pidetään kädellä kiinni.

Nykyaikainen siivilä on yleensä valmistettu ruostumattomasta teräksestä. Vanhemmat tinalangasta valmistetut siiviläverkot murtuivat helposti ja ruostuivat ajan myötä. Muovista valmistettu siivilä puolestaan kestää huonosti kuumia tuotteita. Erityistä kastikkeiden valuttamista varten valmistettua siivilää kutsutaan kastikesiiviläksi. Se on yleensä suppilon muotoinen, mikä mahdollistaa kastikkeen ohjaamisen tarjoiluastiaan.

## Katso myös
* Teesiivilä
* Teepallo
* Seula

## Lähteet
*

### Viitteet
Mustanmeren saksalaiset

**Mustanmeren saksalaiset** () ovat etnisiä saksalaisia, jotka jättivät kotimaansa 1700- ja 1800-luvuilla ja asettuivat Mustanmeren pohjoisrannikolle, pääosin eteläisen Venäjän keisarikunnan alueelle. Mustanmeren saksalaisiin lukeutuvat Bessarabian saksalaiset, Dobrogean saksalaiset ja Bukovinan saksalaiset.

Eteläisen Venäjän keisarikunnan alueella saksalaiset asettuivat alueelle, joka käsittää nyky-Ukrainan ja Krimin niemimaan. Mustanmeren saksalaiset eivät asuttaneet aluettaan yhtä tiiviisti kuin esimerkiksi samoihin aikoihin Venäjälle muuttaneet Volgan saksalaiset omalla alueellaan, vaan Mustanmeren saksalaisten alue koostui pikemminkin eri siirtokunnista. Ensimmäiset saksalaiset saapuivat alueelle vuoden 1787 tienoilla, aluksi Länsi-Preussista ja myöhemmin Saksan länsi- ja lounaisosista, osa myös Varsovan alueelta.

Vuonna 1844 Ukrainan eteläosissa ja Krimillä asui noin 72&nbsp;000 saksalaista. Vuoteen 1898 mennessä saksalaisten lukumäärä oli noussut 283&nbsp;000:een. Väestönlaskennassa 1926 heitä oli jo 330&nbsp;000 tällä alueella. Kolmannessa kansanäänestyksessä (1938), nälkävuosien ja stalinistisen terrorin seurauksena, väkiluku oli noin 364&nbsp;000.

Mustanmeren saksalaiset siirrettiin Molotov-Ribbentrop -sopimuksen nojalla Saksaan. Vuoden 1989 väestönlaskennassa koko Ukrainassa kirjattiin noin 88&nbsp;000 saksalaista ja vuonna 2001 noin 33&nbsp;000.

## Lähteet
Mary Hansen

**Mary Hansen** (1. marraskuuta 1966 – 9. joulukuuta 2002) oli australialaissyntyinen rockmuusikko. Hän tuli tunnetuksi vuonna 1990 perustetun brittiläisen Stereolab-yhtyeen kitaristina ja laulajana. Hän liittyi yhtyeeseen vuonna 1992 ja vaikutti siinä loppuelämänsä.

Hansen kuoli ainoastaan 36 vuoden ikäisenä liikenneonnettomuudessa jäätyään auton alle ajaessaan polkupyörällä Lontoossa. Hän oli uransa aikana laulanut lisäksi mm. Brokebackin, The High Llamasin, Moonshaken ja Mouse on Marsin levytyksillä. Hän oli lontoolaisen Chicane-yhtyeen tuottaja.

Hansen oli syntynyt Australian Queenslandissa ja asunut 1980-luvulta lähtien Englannissa. Hänen oma albuminsa *Hybird* julkaistiin postuumisti vuonna 2004.
Belgian saksankielinen yhteisö

**Belgian saksankielinen yhteisö** (, DG) on yksi kolmesta Belgian virallisesta kieliyhteisöstä. Noin 73 000 asukkaallaan saksankielinen yhteisö on kieliyhteisöistä pienin. Yhteisö käsittää yhteensä noin 854 neliökilometrin suuruisen alueen, joka ei ole kuitenkaan maantieteellisesti yhtenäinen: Se jakaantuu pohjoiseen Eupenin kantoniin ja eteläiseen St. Vithin kantoniin. Yhteisö on osa Vallonian aluetta. Alue siirtyi Belgialle Saksalta ensimmäisen maailmansodan jälkeen.

Yhteisöön kuuluu yhteensä yhdeksän eri kuntaa. Saksan kieltä käytetään hallinnollisissa, koulutuksellisissa ja oikeudellisissa asioissa. Yhteisön alueen ranskankielisillä asukkailla on oikeus saada hallinnolliset dokumentit ranskaksi. Yhteisöllä on myös oma hallituksensa, jonka nimittää yhteisön parlamentti viideksi vuodeksi kerrallaan. Hallitusta johtaa ministeripresidentti.

## Kunnat

## Väestö
Vuoden 2005 alussa saksankielisen yhteisön asukasluku oli 72&nbsp;521 ja asukastiheys 84,9 as./km². Noin kuusikymmentä prosenttia yhteisön asukkaista asui Eupenin kantonissa ja loput neljäkymmentä prosenttia St. Vithin kantonissa. Eupenin kantonin asukastiheys oli tuolloin 190,4 as./km² ja St. Vithin kantonin 46,3 as./km². Yhteisön asukkaista 18,4 prosenttia on ulkomaalaista alkuperää. Noin 89 prosenttia ulkomaalaisista asuu Eupenin kantonissa. 

## Aiheesta muualla
* Belgian saksankielisen yhteisön viralliset sivut
* Saksankielisen yhteisön parlamentti
Antti Peura

**Antti Peura** (s. 27. joulukuuta 1984 Rovaniemi) on suomalainen entinen jalkapalloilija, joka edusti viimeisenä seuranaan Ykkösessä pelaavaa AC Oulua. Hän pelasi vasempana laitapuolustajana ja laitahyökkääjänä, mutta kykeni myös pelaamaan oikealla puolella.

Peura on Rovaniemen Palloseuran kasvatti ja debytoi seuran edustusjoukkueessa kaudella 2004. Kaudella 2006 hän teki Ykkösessä kahdeksan maalia olleen näin joukkueen paras maalintekijä yhdessä Zeddy Sailetin kanssa. Kesken kauden 2008 Peura siirtyi RoPS:sta FC Santa Clausiin. Kaudeksi 2009 hän siirtyi Kakkosessa pelanneen FC YPA:n riveihin.

Tammikuussa 2010 hän teki sopimuksen FC Santa Clausin kanssa.

Peura ilmoitti lopettavansa uransa joulukuussa 2016. Syynä oli saman vuoden keväällä harjoitusottelussa sattunut ristisidevamma, joka esti pelaamisen koko kauden ajan.

## Lähteet
SOCOM

**SOCOM: U.S. Navy SEALs** on PlayStation 2, PlayStation 3 sekä PlayStation Portable -konsoleille julkaistu taktinen toimintapelisarja. Pelissä ohjataan USA:n laivaston SEAL -erikoisjoukon (Sea, Air and Land) komentajaa, Spectreä, ja suorittaa erinäisiä tehtäviä ympäri maailmaa. 

## Pelisarjan ilmestyneet pelit
### PlayStation 2
* **'
* ''[[SOCOM II: U.S. Navy SEALs]]''
* ''[[SOCOM 3: U.S. Navy SEALs]]''
* **'

### PlayStation 3
* **'
* **' (myös nimellä *SOCOM 4: U.S. Navy SEALs*)

### PlayStation Portable
* **'
* **'
* **'
* **'

## SEAL-joukot
### ABLE
* Spectre, ääni Paul Mercier
* Jester, ääni Jason Spisak

### BRAVO
* Killjoy, ääni James C. Mathis III
* Simple, ääni Ravi Kapoor
* Flash(*)
* Chopper(*)
* Coldkill(*)
* Deadpan(*)

(*)vain SOCOM 3

### Muut SEALit
* Kahuna (SOCOM) SOCOM iskuryhmän johtaja.
* Boomer (SOCOM). Ensimmäisen pelin jälkeen pelaajalle kerrotaan, että hän vaihtaa toiseen iskuryhmään. Pelaajalle kerrotaan myös, että hän loukkaantui omien ampumista luodeista SOCOM II -pelissä. SOCOM: Combined Assaultin ensimmäisessä tehtävässä löydetään hänen (ja muun tiiminsä) pakkolaskun tehnyt kopteri. Spectre löytää Boomerin kuolleena.
* Vandal, ääni Nolan North (SOCOM II). Vandal oli Socom 2 -pelissä osa Spectren iskuryhmää. Hänkin vaihtoi iskuryhmää ja nousi komentajaksi omassa ryhmässään. Hänen helikopterinsa ammutaan alas SOCOM CA:ssa, ja myöhemmin pelissä löydetään hänet terroristien hallitsemasta kaupungista. 
* Aztex, ääni Philip Anthony Rodriquez. Vandalin iskuryhmän jäsen.
* Wingtip, Vandalin iskuryhmän jäsen.
* Sandman, ääni John Cygan (SOCOM FTB PSP ja FTB2 PSP) Fireteam Bravo:n jäsen ja komentaja. Hän on myös päähahmo SOCOM FTB 2:ssa.
* Lonestar, Sandman:in ryhmän jäsen (SOCOM FTB PSP)

## Aiheesta muualla
* Pelisarja MobyGamesissä
Volume 8: The Threat Is Real

**Volume 8: The Threat Is Real** on thrash metal -yhtye Anthraxin kahdeksas studioalbumi, joka julkaistiin heinäkuussa 1998 levymerkillä Ignition Records. Sen tuotti yhtye yhdessä Paul Crookin kanssa. Albumilta julkaistiin singlet ”Inside Out”, ”Crush”, ”P & V” ja ”Born Again Idiot”.

Yksi albumin bonuskappaleista on cover Radioheadin kappaleesta "The Bends".

## Kappaleet
Kaikki kappaleet säveltänyt Anthrax.

#
#
#
#
#
#
#
#
#
#
#
#
#
#

*"Stealing From a Thief" loppuu kohdassa 5:30, kappaletta seuraa kaksi ja puoli minuuttia hiljaisuutta, jonka jälkeen alkaa piilotettu kappale, "Pieces", jossa laulaa Frank Bello. Brittiläinen julkaisu sisältää kappaleen omana raitanaan.

Joissakin versioissa kappale "P & V" on nimeltään "Piss 'N' Vinegar".

**Bonuskappaleet**
#
#
#

## Kokoonpano
* John Bush – laulu
* Scott Ian – kitara, laulu
* Frank Bello – basso, laulu
* Charlie Benante – rummut, kitara, akustinen kitara, lyömäsoittimet

### Vierailevat muusikot
* Phil Anselmo – laulu kappaleessa ”Killing Box”
* Dimebag Darrell – kitara kappaleissa ”Inside Out” ja ”Born Again Idiot”
* Paul Crook – kitara kappaleissa ”Big Fat”, ”Hog Tied”, ”Killing Box” ja ”Stealing from a Thief”

## Aiheesta muualla
* 
*
Lætitia Sadier

**Lætitia Sadier** (s. 6. toukokuuta 1968) on ranskalaissyntyinen rock-muusikko. Hän on tullut tunnetuksi Lontoossa vuonna 1990 perustetun Stereolab-yhtyeen laulajana ja yhtenä alkuperäisjäsenistä. Hän vaikuttaa yhtyeessä yhä.

Sadier syntyi Ranskassa ja tapasi tulevan yhtyetoverinsa Tim Ganen Lontoossa 1980-luvun lopulla. Laulamisen ohella Sadier soittaa myös ainakin kosketinsoittimia, lyömäsoittimia, kitaraa ja vaskia. 

Sadier on lisäksi laulanut mm. taustat Blurin listahittiin "To the End" (1994), kertosäkeen Commonin kappaleella "New Wave" sekä lauluosuudet Sigmatropicin kappaleella "Haiku One". Sadierilla ja Ganella on vuonna 1998 syntynyt lapsi Alex.
Janne Turpeenniemi

**Janne Turpeenniemi** (s. 17. toukokuuta 1989 Rovaniemi) on uransa lopettanut suomalainen jalkapalloilija. Hän oli pelipaikaltaan oikea laitapuolustaja.

Turpeenniemi on Rovaniemen Palloseuran kasvatti. Juniorina hän kävi kahden viikon testiajalla Englannin Mestaruussarjassa pelanneessa Plymouth Argylessä. Turpeenniemi on myös voittanut poikien MM-kultaa jääpallossa tammikuussa 2004 tullen valituksi finaalin parhaaksi pelaajaksi. Hän debytoi Rovaniemen Palloseuran edustusjoukkueessa kaudella 2005 pelaten muutaman liigapelin ja kaudeksi 2006 nousi avauskokoonpanoon. Turpeenniemi pelasi pääasiassa oikeana laitapuolustajana, mutta myös laitalinkkinä ja -hyökkääjänä. Hän pelasi myös muutaman pelin keskuspuolustajana.

Syksyllä 2008 Turpeenniemi teki vuoteen 2011 kestäneen jatkosopimuksen RoPS:n kanssa. Kaudella 2010 hän toimi myös RoPS:n kapteenina. Kaikkiaan Turpeenniemi pelasi RoPS:n riveissä neljä Veikkausliigakautta ja kolme Ykkösen kautta. Kaudella 2012 Turpeenniemi siirtyi Veikkausliigassa pelanneeseen JJK Jyväskylään. Kaudet 2013 ja 2014 Turpeenniemi pelasi Ruotsin neljänneksi korkeimmalla sarjatasolla Assi IF:ssä sekä Bodens BK:ssa. Kaudeksi 2015 Turpeenniemi siirtyi Ykköseen nousseen PS Kemin riveihin.

Janne Turpeenniemi lopetti aktiivijalkapalloilijan uransa kauden 2016 jälkeen. 

Turpeenniemen isä Jorma Turpeenniemi on myös pelannut 1970-luvulla Rovaniemen Palloseurassa ja toimi myöhemmin RoPSin joukkueenjohtajana.

Koulutukseltaan Turpeenniemi on opettaja. Hänellä on kolme poikaa.

## Lähteet
Kolossikalmari

**Kolossikalmari** (*Mesonychoteuthis hamiltoni*) on mustekala, jonka uskotaan olevan kalmarilajeista suurin ja samalla suurin nykyisistä selkärangattomista eläimistä. Siitä on saatu vain muutama näyte, mutta pituuden arvioidaan olevan enimmillään noin 12&ndash;14 metriä ja painon noin 500&nbsp;kg.

Toisin kuin jättiläiskalmareilla, kolossikalmarin pyyntilonkeroiden päässä olevissa imukupeissa on terävät kääntyvät koukut. Sen ruumis on leveämpi ja painavampi kuin jättiläiskalmarin. Kolossikalmarilla on kalmareista suurin nokka. Sen silmien uskotaan myös olevan eläinkunnan suurimmat.

Kolossikalmari on sukunsa *Mesonychoteuthis* ainoa laji.

Maaliskuussa 2025 tutkijat onnistuivat kuvaamaan kolossikalmarin videolle lähellä Eteläisiä Sandwhichsaaria.

## Lähteet
* BBC News: Super squid surfaces in Antarctic (2003)
* BBC News: NZ Fishermen Land Colossal Squid (Helmikuu 2007, suurin tunnettu mustekala).
* Steve O'Shea: Giant Squid and Colossal Squid Fact Sheet

### Viitteet

## Aiheesta muualla
* Kuva vuonna 2003 saadusta ensimmäisestä kolossikalmarista 
* Kuva vuonna 2007 Rossinjäätikön läheltä pyydetystä kaikkein suurimmasta mustekalasta
Everything You Want

**Everything You Want** on vuonna 2005 ensiesityksensä saanut yhdysvaltalainen televisioelokuva. Lajityypiltään se on romanttinen komedia. Elokuvan ohjasi Ryan Little ja pääosissa esiintyivät Shiri Appleby ja Nick Zano.

## Juoni

Taideopiskelija Abbylla on lähes täydellinen poikaystävä, joka jakaa hänen kiinnostuksen kohteensa ja tekisi kaikkensa hänen vuokseen. Kun Abby tapaa tyylikkään Quinnin, jolla ei noita ominaisuuksia ole, hänen on pakko miettiä, mitä todellinen rakkaus oikein on.

## Rooleissa
Kalle Rönkkö

**Kalle Rönkkö** (s. 1. joulukuuta 1976 Oulu) on suomalainen jalkapalloilija, joka edustaa Kakkosessa pelaavaa Oulun Palloseuraa. Hän on pelipaikaltaan maalivahti.

Hänen aikaisempia seurojaan ovat FC YPA, RoPS, KePS, OLS, KPT-85 ja PS Kemi. Rönkkö on pelannut Veikkausliigaa RoPS:ssa kausilla 2000–2001 ja 2008. Rönkkö lukeutuu myös niihin harvoihin maalivahteihin, jotka ovat onnistuneet myös maalinteossa. Hän teki kaudella 2007 RoPS:n paidassa 14. lokakuuta pelatussa ottelussa Atlantista vastaan maalin suoraan maalipotkusta.

Rönkkö on pelannut pääsarjatasolla myös futsalia. Hän edusti FT Kemi-Torniota, jonka riveissä hän on voittanut kolme Suomen mestaruutta kausina 1998–1999, 2000–2001 ja 2001–2002.

## Lähteet
Nina Brosh

**Nina Brosh** (s. 12. marraskuuta 1975, Ramat Yishai) on israelilainen malli ja näyttelijä. 

Saavutettuaan nopeasti huomattavaa menestystä kotimaassaan hän lähti New Yorkiin, mutta sai todellista kansainvälistä huomiota vasta Pariisissa. Hän on tehnyt yhteistyötä muun muassa Evianin, Byblosin ja Givenchyn kanssa. 

Brosh esiintyi vuonna 1993 Duran Duranin musiikkivideolla Lou Reed -coverlaululle *Femme Fatale*, joka julkaistiin albumilla *[[Duran Duran (vuoden 1993 albumi)|Duran Duran]]* eli *The Wedding Album*. *[[The Face]]ssa* hänet äänestettiin vuonna 1995 muodin 79. näkyvämmäksi hahmoksi. 

## Lähteet
Irene Cara

**Irene Cara**, syntymänimeltään **Irene Escalera**, (18. maaliskuuta 1959 Bronx, New York – 25. marraskuuta 2022 Florida) oli yhdysvaltalainen laulaja, sanoittaja ja näyttelijä. Hän voitti Oscar-, Grammy- ja Golden Globe -palkinnot.

Cara kasvoi latinalaisamerikkalaisessa perheessä New Yorkissa, ja esiintyi Broadwaylla ensimmäisen kerran kahdeksanvuotiaana musikaalissa *Maggie Flynn*. Kuusitoistavuotiaana hän oli jo esiintynyt myös elokuvissa ja televisiossa. Hän nousi kuuluisuuteen kappaleella ”Fame”, jonka hän esitti samannimisessä musikaalielokuvassa vuonna 1980. Hän hyödynsi elokuvan tuomaa julkisuutta albumilla *Anyone Can See* vuonna 1982.

Cara voitti Oscarin vuonna 1984 parhaan laulun kategoriassa kappaleella ”Flashdance... What a Feeling” elokuvasta *[[Flashdance]]*. 

Cara kuoli 63-vuotiaana kotonaan Floridassa 25. marraskuuta 2022.

## Diskografia
### Albumit
* *[[Anyone Can See]]* (1982)
* *[[What A Feelin]]* (1983)
* *[[Carasmatic]]* (1987)
* *[[Irene Cara Presents Hot Caramel]]* (2011)

### Singlet
* Fame (1980)
* Hot Lunch Jam (1980)
* Out Here on My Own (1980)
* Anyone Can See (1982)
* My Baby (He's Something Else) (1982)
* Flashdance… What a Feeling (1983)
* Why Me? (1983)
* The Dream (Hold on to Your Dream) (1983)
* Breakdance (1984)
* You Were Made for Me (1984)
* Girlfriends (1987)
* What a Feeling (DJ BoBon kanssa) (2001)
* Downtown (2004)

## Filmografia
* *[[Aaron Loves Angela]]* (1975)
* *[[Apple Pie]]* (1976)
* *[[Sparkle]]* (1976)
* *[[Fame (vuoden 1980 elokuva)|Fame]]* (1980)
* *[[City Nights]]* (1982)
* *[[Killing ’em Softly]]* (1982)
* *[[D.C. Cab]]* (1983)
* *[[City Heat – tuli hännän alla|City Heat]]* (1984)
* *[[Certain Fury]]* (1985)
* *[[Kadun laki]]* (1986)
* *[[Happily Ever After (vuoden 1990 elokuva)|Happily Ever After]]* (1990) (ääni)
* *[[Caged in Paradiso]]* (1990)
* *[[The Magic Voyage]]* (1992) (ääni)

## Lähteet

## Aiheesta muualla
* Viralliset kotisivut 
*
Kim Possible: Päättäjäispainajainen

**Kim Possible: Päättäjäispainajainen** (*Kim Possible: So the Drama*) on vuonna 2005 ensi-iltansa saanut animaatioelokuva. Elokuva on jatkoa ''Kim Possible'' -animaatiolle, jonka pääosissa esiintyvät Christy Carlson Romano, Will Friedle ja Nancy Cartwright.

## Juoni

Päättäjäiset ovat lähestymässä, ja Kim tajuaa että hänen ystävänsä Ron Stoppable, on hänen ainoa vaihtoehtonsa tanssipariksi. Ron kuitenkin esittelee Kimille uuden oppilaan Erikin, johon Kim tuntee heti vetoa.
Tohtori Traagi on taas valmis valtaamaan maailman, tällä kertaa oikeasti tosissaan, ja Traagilla on katala suunnitelma. Hän loi Erikin, joka ei ole aito ihminen vaan "syntodrooni", mutta saa suistettua Kim Possiblen raiteiltaan. Ron tekee kaikkensa lopettaakseen romanssin ja todistaakseen Kimille mikä Erik oikeasti on, mutta hänellä itselläänkin on kädet täynnä työtä Traagin Pikku-Diablojen kanssa, jotka ovat muun muassa valtaamassa Ronin lempiravintolan Bueno Nachon, ja tuhoamassa maailmaa.
Lopuksi kuitenkin Kim kuuntelee Ronia ja saa tietää Traagin suunnitelmasta. Kim ja Ron kaljurotta Rufusin avulla tuhoavat Erikin. Kim on petetty ja murheen murtama, mutta elokuvan lopussa ymmärtää tunteensa ystäväänsä Ronia kohtaan ja menee hänen kanssaan päättäjäisiin.

## Ääninäyttelijät
Itä-Yhdysvaltain Grand Prix 1979

**Itä-Yhdysvaltain Grand Prix [[1979]]** oli kautensa 15. ja viimeinen kilpailu. Se ajettiin Yhdysvalloissa Watkins Glenin radalla 7. lokakuuta. Kilpailun voittoon ajoi Ferrari-kuljettaja Gilles Villeneuve, jolle voitto oli kauden kolmas. Maailmanmestaruuden vei Villeneuven tallikaveri Jody Scheckter, jolle mestaruus oli ensimmäinen.

## Harjoitukset ja aika-ajot
Koko Watkins Glenin viikonloppu oli sateinen ja märkä. Viikonloppuna suurimman huomion veikin perjantaiharjoituksissa ajanut Villeneuven, jonka aika oli peräti yli 11 sekuntia nopeampi kuin hänen tallikaverinsa Scheckterin.

Aika-ajot olivat myös melko yllätyksellisiä. Paalupaikalle ajanut Alan Jones jätti yllättäen toiseksi tulleen Nelson Piquet'n 1,3 sekunnin päähän. Erot olivat lähes murskaavia, kun Villeneuve ajoi aika-ajoissa kolmanneksi ja tallikaveri Scheckter hyytyi sijalle 16. jääden paalupaikalle ajaneesta Jonesista neljä sekuntia. Aika-ajoihin osallistui 30 kuljettajaa, joista 24 nopeinta pääsi mukaan kilpailuun. Sijalle 30. jäänyt Arturo Merzario jäi kärjestä yli 13 sekuntia.

## Kilpailu
Kilpailun alkaessa rata oli märkä vähän aikaa ennen kilpailun alkua loppuneen sateen jäljiltä. Villeneuve sai parhaan lähdön ja otti kärkipaikan, perässä seurasivat Jones, Carlos Reutemann, Jacques Laffite ja Jean-Pierre Jabouille. Sekä Reutemann ja Laffite ajoivat ulos muutama kierros myöhemmin, jolloin Clay Regazzoni pääsi nousemaan kolmanneksi ohi jo neljänneksi nousseen Scheckterin. Molemmat joutuivat kuitenkin käymään varikolla vaihtamassa sliksit, jolloin Jabouille pääsi nousemaan kolmannelle sijalle. Jabouillen Renault'n moottori hajosi kuitenkin jälleen kerran, jolloin tallikaveri René Arnoux nousi kolmannelle tilalle. Kierroksella 31 johdossa ajanut Villeneuve tuli varikolle, jolloin Jones nousi toiseksi. Viisi kierrosta myöhemmin Jones ajoi varikolle vaihtamaan sliksit, mutta pysähdys meni pieleen renkaan lähtiessä irti hänen Williamsistaan. Näin Villeneuve nousi ylivoimaiseen johtoon, jonka hän piti loppuun asti. Arnoux ajoi toiseksi ja Didier Pironi Tyrrellillään kolmanneksi. Elio de Angelis, Hans-Joachim Stuck ja John Watson nappasivat loput pistesijat.

## Tulokset

## Muuta
*Nopein kierros: Nelson Piquet 1.40,054 (195,554 km/h)
*Nelson Piquetin ensimmäinen nopein kierros
*Johtokierrokset: Gilles Villeneuve (1-31), Alan Jones (32-36), Villeneuve (37-59)
*Jody Scheckterin ensimmäinen maailmanmestaruus
*Jacky Ickxin uran viimeinen kilpailu
*Elio de Angelisin ensimmäiset MM-pisteet

## Lähteet
The Originals

**The Originals** on hard rock -yhtye Kissin kokoelma-albumi, joka ilmestyi vuonna 1976. Levy on koottu yhtyeen kolmesta ensimmäisestä pitkäsoitosta *[[Kiss (albumi)|Kiss]]*, *[[Hotter Than Hell]]* ja *[[Dressed to Kill]]*. Levyllä soitti yhtyeen alkuperäiskokoonpano; Gene Simmons, Paul Stanley, Ace Frehley ja Peter Criss. 

Vuonna 2005 julkaistiin kokoelmalevy *[[KISS Chronicles]]*, jonka sisältö on tismalleen sama kuin *The Originalsin*.

## Kappaleet
### Levy 1: ''[[Kiss (albumi)|KISS]]''
**A-puoli**
# 
#  
# 
# 
# 
**B-puoli**
# 
# 
# 
# 
# 

### Levy 2: ''[[Hotter Than Hell]]''
**A-puoli**
# 
# 
# 
#  
# 
**B-puoli**
# 
# 
# 
# 
# 

### Levy 3: ''[[Dressed to Kill]]''
**A-puoli**
#  
#  
#  
#  
#  
**B-puoli**
#  
#  
#  
#  
# 

## Kokoonpano
### KISS
* Paul Stanley &ndash; rytmikitara, laulu 
* Gene Simmons &ndash; basso, laulu 
* Ace Frehley &ndash; soolokitara 
* Peter Criss &ndash; rummut, laulu

### Vierailijat
* Bruce Foster &ndash; piano kappaleessa "Nothin' to Lose"

## Lähteet
*Listasijoitukset  Kissfaq.com.

## Aiheesta muualla
*
Pelle Gudmundsen-Holmgreen

**Pelle Gudmundsen-Holmgreen** (21. marraskuuta 1932 Kööpenhamina – 27. kesäkuuta 2016) oli tanskalainen säveltäjä. Hän voitti Pohjoismaiden neuvoston musiikkipalkinnon teoksellaan *Symfoni/Antifoni* (1980).

Gudmundsen-Holmgreen aloitti viulunsoiton vuonna 1948. Hän opiskeli vuosina 1951–1953 yksityisesti musiikin teoriaa ja sävellystä Finn Høfdingin johdolla. Hän opiskeli myös Tanskan kuninkaallisessa musiikkiakatemiassa Kööpenhaminassa. Hänelle myönnettiin vuoden 1973 Carl Nielsen -palkinto.

Gudmundsen-Holmgreen sävelsi monipuolisesti muun muassa orkesteri- ja kamarimusiikkia.

## Lähteet

## Aiheesta muualla
* Pelle Gudmundsen-Holmgreenin muistokirjoitus Helsingin Sanomissa
Iranit

**Irani** on termi zarahustralaisille iranilaisille, jotka ovat muuttaneet Intiaan viimeisimmän kahden vuosisadan aikana. Iranit eivät ole parseja, jotka ovat myös saapuneet Persiasta Intiaan. Iranit muuttivat Persiasta Qajar-dynastian aikana, jolloin zarahustralaisia vainottiin.  

Iranit ovat kulttuurillisesti ja kielellisesti lähellä iranilaisia. Heidän äidinkielensä on gabrin kieli. Iranien sukunimet ovat yleensä moderneja persiankielisiä nimiä, mutta **Irani** on myös sukunimenä yleinen. Iranit asuvat Intiassa lähinnä Bombayn kaupungissa.
Troijan sota (elokuva)

**Troijan sota** (*Trojan War*) on vuonna 1997 valmistunut yhdysvaltalainen komediaelokuva. Elokuvan ohjasi George Huang ja pääosassa näyttelivät Will Friedle ja Jennifer Love Hewitt.

## Näyttelijät
Liisa Heikkerö

**Aino Anna-Liisa (Liisa) Heikkerö** (o.s. **Hoffren**, 5. joulukuuta 1919 Hausjärvi – 21. maaliskuuta 2014 Lahti) oli suomalainen farmaseutti ja runoilija.

Heikkerö pääsi ylioppilaaksi Lahden yhteiskoulusta 1941 ja aikoi aluksi taidemaalariksi mutta opiskeli sitten farmaseutiksi Helsingin yliopistossa valmistuen 1947. Hän on käynyt myös Ateneumin yleislinjan ja opiskellut yleistä kirjallisuustiedettä ja estetiikkaa.

Heikkerö asui Nastolan Uudessakylässä vuodesta 1935 alkaen ja Lahdessa vuodesta 1964 lähtien. Hän toimi farmaseuttina Keskussotilassairaala 2:ssa Lahden Hennalassa vuosina 1966–1986.

Heikkerö oli kirjallisen yhdistyksen Vestäjät ry:n varapuheenjohtaja 1964 ja sihteerinä Salpausselän kirjailijat yhdistyksessä 1968–1969. Heikkerön vanhemmat olivat puuseppämestari Johan Hoffrén ja Aino Elina (o.s. Kumpulainen). Puoliso oli Topi Elias Heikkerö 1944–1965.

## Teokset
**Fasaani*, runoja. Gummerus 1958
**Leija*, runoja. Gummerus 1963
**Aamu*, runoja. 1976  
**Kaupunkini*, laulusarja Liisa Heikkerön runoihin.

## Lähteet
* Lahden kaupunginkirjaston sivu 
* Kuopion kirjaston sivu 

### Viitteet
Hillamarkkinat

**Hillamarkkinat** on Ranuan Kirkonkylällä järjestettävä tapahtuma, joka järjestetään perinteisesti elokuun ensimmäisenä viikonloppuna. Tapahtuman järjestäjänä toimii Lions Club Ranua. Ensimmäiset Hillamarkkinat järjestettiin vuonna 1974. Hillamarkkinoilla määräytyy usein myös hillan vuotuinen osto- ja myyntikurssi, joka riippuu sadon onnistumisesta.

## Lähteet

## Aiheesta muualla
* Ranuan Hillamarkkinoiden kotisivut
Giulia Ammannati

**Giulia Ammannati** (n. 1535 – 10. elokuuta 1620) oli italialaisen muusikon Vincenzo Galilein aviopuoliso ja kuuluisan italialaisen tiedemiehen Galileo Galilein äiti. Ammannati syntyi Pesciassa, Toscanassa. Ammanatit muuttivat Pisaan, jossa Giulia Ammannati tapasi tulevan aviomiehensä. Galilein äidistä ei tiedetä paljoakaan.

## Lähteet
Keinäsperä

**Keinäsperä** on Pudasjärven kaupungissa sijaitseva haja-asutteinen kylä. Hetekylästä on matkaa noin 12 kilometriä. Kaupungin keskustaajamasta Kurenalta on matkaa noin 25 kilometriä Taipaleenharjun ja Keinäsperän kylien välisen Pyöriäniementie-nimisen tieyhteyden kautta. Hetekylän kautta kiertäessä Kurenalta on matkaa Keinäsperälle noin 45 kilometriä. Keinäsperältä lähtee tieyhteys myös Utajärven kunnan Juorkunan kylään. 

Kylän alueella toimi aikoinaan Seulan kansakoulu, joka erotettiin Hetekylän koulupiiristä omaksi piirikseen vuonna 1945. Koulun yhteydessä oli myös oppilasasuntola. Koulun nimi tuli sen läheisyydessä sijaitsevan Seulajärvi-nimisen järven ja Seula-nimisen tilan mukaan.

Alueen halki virtaa Ruottisenharjun kylässä sijaitsevalta Ruottisenjärveltä alkava Nuorittajoki. Keinäsperän kohdalla joessa oli aiemmin elinvoimainen rapukanta vuoteen 1999 asti. 

## Lähteet
M.O.P.

**M.O.P.** (Mash-Out Posse) on yhdysvaltalainen, Billy Danzenien ja Lil' Famen muodostama hardcore rap duo Brooklynin Brownsvillestä. Yhtye tunnetaan värikkäistä, rehellisistä ja yleensä väkivaltaisen tematiikan ympärillä liikkuvista lyriikoistaan. Yhtye on yksi hiphop-musiikin klassikoista, ja etenkin vuoden 2000 singlet **”Ante Up”** & **”Cold As Ice”** nousivat molemmat suuriksi radio- ja klubihiteiksi.

## Julkaisut

### Albumit
* 1994 – ''To The Death''
* 1996 – ''Firing Squad''
* 1998 – ''First Family 4 Life''
* 2000 – ''Warriorz''
* 2004 – ''Mash Out Posse''
* 2005 – ''St. Marxmen''
* 2006 – ''Ghetto Warfare''
* 2007 – ''Yearly Physical''
* 2009 – ''Foundation''
* 2011 – *Sparta* (mukana Snowgoons)

### Kokoelma-albumit
* 2003 – *10 Years and Gunnin*'
* 2004 – *Mash Out Posse*
* 2006 – *Ghetto Warfare*

### Singlet
* *"How About Some Hardcore"* (1993)
* *"Rugged Neva Smoove"* (1994)
* *"Dead & Gone"* (1996)
* *"World Famous"* (1997)
* *"Handle Ur Bizness"* (1998)
* *"G Building"* (2000)
* *"Ante Up"* (2000)
* *"Ante Up (Remix)" (feat. Busta Rhymes, Remy Ma & Teflon) * (2001)
* *"Cold As Ice"* (2001)
* *"Hilltop Flava/Ground Zero"* (2004)
* *"Murder Rate" (feat. Papoose) * (2006)

## Katso myös
*G-Unit

## Aiheesta muualla

*
*G-Unit records
Tupac: Resurrection

**Tupac: Resurrection** on edesmenneestä rap-ikonista Tupac Shakurista kertova dokumenttielokuva. Se oli Oscar-ehdokas vuonna 2003 sarjassa ”Paras dokumentti”. Elokuvan on ohjannut Lauren Lazin, ja siinä tarinoi itse Tupac. Dokumentti sai ensi-iltansa Yhdysvalloissa 16. marraskuuta 2003, ja se tuotti runsaassa kuukaudessa yli 7 miljoonan voitot. Dokumentti oli elokuvateattereissa 16. marraskuuta 2003 - 21. joulukuuta 2003. Filmin julkaisi Paramount Pictures.

## Katso myös
* 

## Aiheesta muualla
* 
* Viralliset kotisivut Arkistoitu 11.7.2012.
Diagoras Meloslainen

**Diagoras Meloslainen** (, ; myös *Diagoras Jumalaton*; s. n. 475 eaa.) oli antiikin kreikkalainen sofisti ja runoilija. Hän oli kotoisin Meloksesta.

Diagorasta on pidetty Demokritoksen oppilaana. Joidenkin lähteiden mukaan Demokritos osti hänet orjuudesta vuonna 411 eaa., kun Alkibiades valtasi Meloksen, jonka jälkeen Diagoraasta tuli tämän oppilas.

Diagoras tunnettiin ”jumalattomana”, sillä hän ryhtyi ateistiksi, koska jumalat eivät kostaneet erästä hänelle sattunutta ikävyyttä. Diagoras puhui vakiintunutta uskontoa vastaan ja pilkkasi Eleusiin mysteerimenoja.

Kerrotaan, että kerran Diagoras heitti puisen jumalankuvan tuleen sanoen, että jumalan tulisi tehdä ihme ja pelastaa itsensä. Ciceron mukaan eräs Diagoraan ystävä pyrki saamaan tämän vakuuttuneeksi jumalien olemassaolosta huomauttamalla, että monet ovat pystyttäneet kiitospatsaita jumalille pelastuttuaan myrskystä merellä. Diagoras vastasi, ettei missään näy merellä haaksirikkoutuneiden ja kuolleiden pystyttämiä patsaita. Toisen Ciceron kertoman esimerkin mukaan Diagoras oli kerran laivassa, joka joutui myrskyyn. Miehistön epäiltyä myrskyn olevan heidän syytään, koska he olivat ottaneet jumalattoman Diagoraan laivaan, Diagoras kysyi, onko muissakin samassa myrskyssä olevissa laivoissa Diagoras.

Athenagoraan mukaan Diagorasta rangaistiin, koska hän paljasti orfilaiset opit sekä Eleusiin ja kabiirien mysteerit, ja pilkkoi Herakleen patsaan keittääkseen nauriinsa.

Diagoras tuomittiin Ateenassa kuolemaan, ja hänen päästään luvattiin palkkio. Hän pakeni Korinttiin, missä hänen kerrotaan kuolleen.

## Katso myös

* Theodoros Kyreneläinen

## Lähteet

## Aiheesta muualla
* Diagoras of Melos – Cosmos of the Ancients: The Greek Philosophers on Myth and Cosmology
Niemitalon Juustola

**Niemitalon Juustola** on pudasjärveläislähtöinen alun perin vuonna 1976 perustettu elintarvikkeita valmistava yritys. Sen päätuote oli leipäjuusto, jota paikkakuntalaiset kutsuvat myös niin sanotuksi *[[Kollaja]]njuustoksi*. 

Alkujaan leipäjuustoa valmistettiin Kollajan ja Kipinän kylässä sijaitsevissa tuotantotiloissa, mutta vuonna 2022 sen valmistus siirtyi Porlammin meijerille kustannussyistä. 

## Historiaa
Juustolan perusta luotiin vuonna 1976, kun Esteri Niemitalo aloitti leipäjuuston toimittamisen Oulun kauppahalliin. Tällöin vielä Niemitalo valmisti leipäjuustoa omalla kotitilallaan. Vuonna 1979 tilalla toteutettiin sukupolvenvaihdos ja leipäjuuston valmistusta sekä tilanpitoa jatkoivat Pekka ja Kirsti Niemitalo. Vuonna 1982 rakennettiin tilan yhteyteen noin 200 neliömetrin kokoiset tuotantotilat. Tuolloin yritys tunnettiin nimellä Kotijuustola Kollaja Ky.  

Vuonna 1985 yrityksen toiminta laajeni valtatien 20 ja Hetekyläntien risteyksessä oleviin tuotantotiloihin. Seuraava tuotantotilojen laajennus toteutettiin vuonna 1989. Nyt yritys oli nimeltään Niemitalon Juustola Ky. Vuonna 1991 tällä nimellä oleva yritys teki konkurssin liian suurten investointien vuoksi. Muutama vuosi myöhemmin yrityksen tilat vapautuivat, ja Pekka Niemitalo siirsi oman yrityksensä toiminnan vapaana oleviin tiloihin. Samalla yrityksen nimi muutettiin Niemitalon Juustolaksi. Viimeisin laajennus toteutettiin vuonna 1997.

Vuonna 2022 Niemitalon Juustolan nimellä valmistettavan leipäjuuston valmistus siirrettiin Porlammin meijerille kustannussyistä.

## Kahvila-, ravintola- ja kyläkauppatoiminta

Valtatie 20:n ja Hetekyläntien risteyksessä olevien tuotantotilarakennuksen yhteydessä on vuosien aikana leipäjuuston tuotannon lisäksi erilaista kahvila-, ravintola- ja kyläkauppatoimintaa. Viimeksi kahvilatoimintaa tuotantotilarakennuksen yhteydessä oli vuoden 2024 aikana, kun tiloihin avattiin kahvila uudestaan joksikin aikaa.

## Lähteet
Suunnittelumaantiede

**Suunnittelumaantieteellinen** tutkimus tuottaa ja järjestää tietoa alueiden ja yhdyskuntien kehityksestä ja suunnittelusta. Suunnittelumaantieteessä kysytään, miten yhdyskuntien muutoksiin ja alueelliseen kehitykseen tulisi vaikuttaa, jotta ihmisten hyvinvointi ja ympäristön kestävä kehitys toteutuisivat. Keskeisiä tutkimusaiheita ovat ympäristön tilan seuranta, ympäristövaikutusten ja suunnittelun vaikuttavuuden arviointi, yhteiskunnallisten rakennemuutosten seuranta, kestävän kehityksen, esimerkiksi ekologisen yhdyskuntasuunnittelun tietotarpeet ja Euroopan unionin pohjoinen ulottuvuus. Tutkittavat aiheet ja niitä vastaavat alueet voivat vaihdella paikallisista kysymyksistä valtakunnallisiin ja kansainvälisiin.

Suunnittelumaantiedettä opiskelleet sijoittuvat erilaisiin suunnittelu-, asiantuntija- ja tutkimustehtäviin muun muassa valtiolle ja kuntiin sekä yksityisiin yrityksiin niin Suomessa kuin ulkomaillakin. Työtehtävät liittyvät muun muassa yhdyskuntien ja kaupunkien suunnitteluun, kaavoitukseen, aluekehittämiseen ja erilaisiin kehittämishankkeisiin. 

Suunnittelumaantiedettä voi Suomessa opiskella Helsingin yliopistossa.

Suunnittelumaantieteelle läheistä toimintaa on maisemasuunnittelu, johon liittyviä asioita ovat seikat viheralueiden suunnittelusta  viherkonsultointiin.  

## Katso myös
* Aluetiede

## Lähteet

## Kirjallisuutta
* 
*
Biggie & Tupac

**Biggie & Tupac – totuus murhien takaa** on dokumenttielokuva kahdesta rap-artistista, The Notorious B.I.G:stä ja Tupac Shakurista. Dokumentin on ohjannut Nick Broomfield, ja se julkaistiin vuonna 2002. Dokumentti pureutuu kahden rap-legendan murhien taustoihin ja yrittää selvittää, ketkä olivat heidän murhiensa takana. Dokumentissa tehdään paljon haastatteluja ja tutkitaan erilaisia tietolähteitä, joiden perusteella syyttävä sormi osoittaa Los Angelesin poliiseihin ja Death Row Recordsin johtajaan, Suge Knightiin.

Broomfieldiltä kysyttiin BBC:n haastattelussa 7. maaliskuuta 2005 kuka tappoi Tupacin, hän vastasi: "The big guy next to him in the car... Suge Knight."

## Aiheesta muualla
* 
*